stanford-oval/wikipedia huggingface dataset:
Volodymyr Zelenskyin salamurhayritykset
Yritykset > Vuonna 2022

Ukrainan hallituksen mukaan Venäjän presidentti Vladimir Putin antoi helmikuun alussa 2022 Tšetšenian johtajalle Ramzan Kadyroville ohjeet eliminoida ukrainalaiset johtajat. Maaliskuun alussa Ukrainan tiedustelupalvelu kertoi, että Zelenskyin salamurhaa varten lähetetyt tšetšeenikomentajat oli ”eliminoitu” Ukrainalle myötämielisten FSB:n agenttien avustuksella.
Helmikuussa 2022 Redut-ryhmälle annettiin käsky suorittaa Kiovan alueella salainen operaatio, jonka tarkoituksena oli soluttautua poliittiseen johtoon ja Ukrainan turvallisuuspalveluun ja eliminoida ne rynnäköimällä näihin instituutioihin. Yli tuhat taistelijaa tunkeutui tätä varten Kiovan alueelle, mutta operaatio epäonnistui, koska Ukrainan hallituksella oli ennakkotietoja suunnitelmasta, minkä seurauksena Redut menetti jopa 90 prosenttia taistelujoukoistaan.
Yli 400 Wagner-ryhmän venäläispalkkasotilaan kerrottiin olleen Kiovassa helmikuun 2022 loppuun mennessä, ja heidän tehtävänään oli murhata Zelenskyi ja horjuttaa hallitusta niin paljon, että Venäjä voisi ottaa vallan.
Yritykset > Vuonna 2023

Elokuussa 2023 kerrottiin, että toinen väitetty salamurhayritys oli estetty sen jälkeen, kun Ukrainan turvallisuuspalvelu oli pidättänyt naisen, jonka epäiltiin keräävän tietoja Zelenskyin matkasta Mykolajivin alueelle.
Yritykset > Vuonna 2024

Huhtikuussa 2024 Puolassa pidätettiin mies, jonka tehtäväksi väitettiin kerätä tietoja Zelenskyin käytössä olevasta Rzeszów-Jasionkan lentoasemasta sekä mahdollisesti auttaa Venäjän tiedustelupalveluja tämän salamurhassa.
Toukokuussa 2024 kaksi ukrainalaista everstiä pidätettiin maanpetoksesta, kun FSB:n väitettiin suunnitelleen agenttiverkoston luomista, jonka tarkoituksena oli alistaa Zelenskyin läheiset henkilöt ja lopulta ottaa presidentti panttivangiksi ja tappaa hänet. Pidätetyt everstit olivat valtion turvallisuushallinnon jäseniä, ja kolme FSB:n jäsentä – Maksim Mišustin, Dmytro Perlin ja Oleksi Kornjev – tunnistettiin juonen suunnittelijoiksi. Ukrainalaisen kenraalin Kyrylo Budanovin kerrottiin olevan ensimmäinen murhattava suunnitelmassa, joka oli alun perin tarkoitus toteuttaa ennen ortodoksista pääsiäissunnuntaita 5. toukokuuta.
Yritysten määrä

Sodan aikana Zelenskyin kohdistuneiden salamurhayritysten määrästä on esitetty ristiriitaisia tietoja. Presidentin neuvonantaja Myh’ailo Podoljak viittasi asiaan Ukrajinska Pravda -uutissivustolle puhuessaan ja sanoi: ”Ulkomaiset kumppanimme puhuvat kahdesta tai kolmesta yrityksestä. Uskon, että yrityksiä oli yli tusina”.
26. helmikuuta 2022 estettiin tšetšenialaisen palkkasotilasryhmän tekemä salamurhayritys Kiovan laitamilla, ja salamurhaajat saivat surmansa.
Maaliskuun alussa 2022 Ukrainan kansallisen turvallisuusneuvoston johtaja Oleksi Danilov sanoi, että Zelenskyi oli selvinnyt kolmesta murhayrityksestä viikon aikana. Danilov kiitti Venäjän FSB:n sodanvastaisten tiedustelu-upseerien apua, jotka jakoivat Ukrainan joukkojen kanssa tietoja kahden Tšetšeniasta kotoisin olevan salamurharyhmän suunnittelemista iskuista.
Reaktiot

CBS Newsin haastattelussa 6. maaliskuuta 2022 Yhdysvaltain ulkoministeri Antony Blinken sanoi, että Ukrainan hallitus oli varautunut Zelenskyin mahdolliseen kuolemaan, mutta ei paljastanut lisätietoja.
Pariisin Notre-Damen katedraalin tulipalo 2019

| Pariisin Notre-Damen katedraalin tulipalo 2019 |
| --- | --- |
 Katedraali tulessa
Päivämäärä:  15. huhtikuuta 2019
Kellonaika:  noin kello 18.50 CEST
Tapahtumapaikka:  Île de la Cité, Pariisi, Ranska
Syy:  ei tiedossa
Kuolleita:  0
Kadonneita:  0
Loukkaantuneita:  3
Pariisin Notre-Damen katedraalin tulipalo alkoi 15. huhtikuuta 2019 noin kello 18.50. Palon seurauksena katedraalin keskitorni ja katto romahtivat. Palo saatiin hallintaan seuraavana aamuna noin kello neljä aamulla.
Tuhot

Eteläfasadi elokuussa 2017 (ylhäällä) ja paloa seuraavana päivänä (alhaalla).
Palon alkuvaiheissa kirkon sisätilojen ennustettiin tuhoutuvan kokonaan, mutta ne säästyivät täydeltä tuholta. Muun muassa sakasti ja lukuisat tärkeät historialliset esineet sen sisällä säilyivät ehjinä. Rakennus oli palon sammuttua epävakaa, mutta katedraalin rakenteiden arvioitiin olevan turvassa romahtamiselta.
Kirkon vesikatto puisine tukirakenteineen tuhoutui kokonaan. Vesikate oli lyijylevyä; sen painon on arveltu olleen noin 210 tonnia. Vesikatteen alla olivat tammiset vesikaton kannattajat, jotka olivat peräisin 1200-luvulta. Tammipuuta oli katedraalin ullakkotilassa 1 300 rungon verran. Kirkon 96 metrin korkeuteen kohonnut keskitorni romahti palon alkuvaiheessa, ja romahdus teki katedraalin holvattuun sisäkattoon reiän. Keskitorni oli rakennettu 1800-luvun puolivälissä. Se oli tammirunkoinen ja päällystetty lyijylevyllä. Palossa säästyivät kirkon päärakenteet, kuten kiviset seinät ja molemmat kellotornit. Kirkon kalkkikivestä muurattu holvattu sisäkatto romahti osittain, mutta valtaosa siitäkin säästyi. Holvien pelättiin olevan tulipalon jäljiltä mahdollisesti hauraita; kivet laajentuvat lämmön vaikutuksesta, ja jäähtyessään rakenne saattaa rikkoutua. Lisäksi holvin päällä oli palon jälkeen ylimääräisenä kuormana vesikaton karrelle palaneiden, märkien puurakenteiden jäänteet. Savu, vesi ja palojäte aiheuttivat kirkon pääuruille vahinkoa, mutta soittimen katsottiin olevan restauroitavissa. Kolme isoa ruusuikkunaa säilyivät palossa ehjinä. Keskitornin juurella katolla olleet kuparipatsaat, 12 apostolia ja neljä evankelistaa, oli otettu pois katolta restaurointia varten 11. huhtikuuta eli juuri ennen tulipaloa.
Notre-Damen katedraalissa on säilytetty lukuisia kulttuurihistoriallisesti merkittäviä esineitä. Näiden joukossa ovat 1200-luvulta peräisin olevat Ludvig IX:n käyttämänä pidetty tunika ja orjantappurakruunu, jotka saatiin pelastettua. Tornin mukana epäiltiin hävinneen kuitenkin osa orjantappurakruunusta sekä Pariisin piispana toimineen Pyhän Dionysoksen ja Pyhän Genevièven pyhäinjäännökset – hampaita, luita ja hiuksia, jotka oli sijoitettu torniin vuonna 1935 rakennuksen suojelemiseksi. Myöhemmin ilmoitettiin, että tornin huipulla ollut kuparinen kukkopatsas löytyi vahingoittuneena ja että pyhäinjäännöksiä säilytettiin sen sisällä.
Syttymissyyt

Tulipalon vielä roihutessa arveltiin sen syttyneen vahingon seurauksena ja että syttymissyy mahdollisesti liittyi katedraalissa tehtäviin korjaustöihin. Le Monde uutisoi 16. huhtikuuta, että palo sai alkunsa parvelta. Pariisin syyttäjänvirasto ilmoitti kello 23.15, että paloa tutkitaan onnettomuutena.
Sammuttaminen

Palokunta oli paikalla kymmenessä minuutissa hälytyksestä. Palon sammutustöihin osallistui yhteensä yli 400 pelastajaa. Ranskan sisäministeriön alainen väestönsuojeluviranomainen on kertonut, että palon sammuttaminen ilmasta käsin pelastushelikoptereilla ei ollut mahdollista, sillä rakennuksen romahtamisen riski olisi ollut liian suuri. Sammutuksessa käytettiin robotteja. Palossa loukkaantui yksi pelastaja ja kaksi poliisia.
Reaktiot

Ranskan presidentti Emmanuel Macron lupasi, että kirkko korjataan alkuperäiseen kuntoonsa urakan hinnasta riippumatta. Paloa seuraavana päivänä, 16. huhtikuuta, avattiin varainkeruukampanja kirkon kunnostamistöitä varten.
Suomen tasavallan presidentti Sauli Niinistö esitti surunvalittelunsa Ranskan kansalle viestipalvelu Twitterissä.
Jälleenrakennuksen rahoittajat

| Lahjoittaja | Summa miljoonissa euroissa |
| --- | --- |
Arnault’n perhe ja LVMH: 200
Bettencourt Meyerin perhe ja Bettencourt–Schueller-säätiö ja L’Oréal: 200 
Pinault’n perhe ja Artémis: 100
Total: 100
Pariisin kaupunki: 50
BNP Paribas: 20
Decaux’n perhe ja JCDecaux: 20
AXA: 10
Lily Safra: 10
Bouyguesin perhe: 10
De Lacharrièren perhe ja FIMALAC: 10
Île-de-Francen aluehallinto: 10
Société Générale: 10
BPCE: 10
Euroopan keskuspankki: 9
Auvergne-Rhone Alpesin aluehallinto: 2
Capgemini: 1
Aiheesta muualla

Kuvia tai muita tiedostoja aiheesta Pariisin Notre-Damen katedraalin tulipalo 2019 Wikimedia Commonsissa
Palon tuhoja
Katedraalin keskitorni luhistumassa palossa
Ihmisiä seuraamassa paloa
This Is Happening

| This Is Happening LCD Soundsystem |
| --- | --- | --- |

Studioalbumin tiedot
 Äänitetty : kesäkuu 2009 – helmikuu 2010
 Julkaistu: 17. toukokuuta 2010
 Formaatti: LP, CD
 Tuottaja(t): DFA Records
 Tyylilaji: dance-punk
 Kesto: 65.31
 Levy-yhtiö: DFA Records
Listasijoitukset
  Suomen virallinen lista: 41.   Sverigetopplistan: 32.   37.   67.   37.   47.   37.   28.   21.   49.   17.   6.   11.   14. 
LCD Soundsystemin muut julkaisut
| Sound of Silver 2007 | This Is Happening 2010 | London Sessions 2010 |
This Is Happening on LCD Soundsystemin kolmas studioalbumi. Kappaleista ”Drunk Girls” ja ”I Can Change” julkaistiin singlet. Albumi nousi Suomen virallisen listan sijalle 41.
Rolling Stone -musiikkilehti valitsi albumin vuoden 2010 parhaiden albumien listalla sijalle 10.
Kappaleet

Kaikki sanoitukset kirjoittanut James Murphy sekä kaikki kappaleet säveltänyt LCD Soundsystem.
Dance Yrself Clean – 8.56
Drunk Girls – 3.42
One Touch – 7.45
All I Want – 6.41
I Can Change – 5.55
You Wanted a Hit – 9.06
Pow Pow – 8.23
Somebody's Calling Me – 6.53
Home – 7.53
Kappaleet > iTunesin julkaisun lisäkappaleet

Throw – 10.01
Oh You (Christmas Blues) – 3.51
Kokoonpano

James Murphy – syntetisaattori, kitara, bassokitara, taputus, Wurlitzer-sähköpiano, piano, tamburiini, rummut, laulu, kellopeli, lehmänkello, elektroniset rummut, Omnichord-syntetisaattori, vokooderi ja kosketinsoittimet
Gavin Russom – syntetisaattori, laulu
Pat Mahoney – laulu, rummut
Nancy Whang – laulu
Al Doyle – kitara ja syntetisaattori
Tyler Pope – bassokitara
Matt Thornley – sormien napsutus
Arvostelut

Allmusic:
Entertainment Weekly: A
Metacritic: 84/100
Pitchfork Media: 9.2/10
Rolling Stone:
Soundi:
Foster Wheeler Energia

Foster Wheeler Energia Oy on suomalainen, kansainväliseen Foster Wheeler -konserniin kuuluva teollisuusyritys, joka on erikoistunut voimalaitosten kiertopetikattiloihin, leijukerroskattilan erääseen erikoistyyppiin.
Foster Wheelerin mukaan kiertopetitekniikka (circulating fluidized-bed, CFB) mahdollistaa erilaisten kiinteiden polttoaineiden käytön. Matalassa lämpötilassa tapahtuva tehokas palaminen soveltuu sekä hiilelle että biomassalle ja kierrätyspolttoaineille. Hiilidioksidipäästöjä voidaan näin pienentää kustannus- ja energiatehokkaammin kuin perinteisillä pölypolttokattiloilla.
Foster Wheeler Energia Oy toimii Espoossa ja Varkaudessa. Sillä on tytäryhtiöt Ruotsissa ja Saksassa. Yhtiön liikevaihto vuonna 2013 oli 228 miljoonaa euroa ja henkilöstömäärä 537.
Historiaa

Foster Wheeler Energian historia juontaa vuoteen 1851, jolloin Varkauteen perustettiin Wahlin konepaja. Sen tuotteita olivat höyrykoneet, -veneet ja -pannut sekä raami- eli kehäsahat. Vuosina 1909–1995 konepaja oli A. Ahlström Osakeyhtiön omistuksessa.
1960-luvun alussa Ahlströmin Varkauden konepajalla aloitettiin leijupetikattiloiden rakentaminen. Kiinnostus tähän monenlaisia polttoaineita mahdollistavaan teknologiaan lisääntyi ympäristövaatimusten alkaessa kiristyä. Ahlströmin Karhulan laboratorioon perustettiin vuonna 1969 leijukerrospolton tutkimus- ja kehitysosasto, mikä johti kiertopetitekniikkaan perustuvan Pyroflow-kattilatekniikan syntymiseen. Ahlströmin omat tehtaat Kauttualla ja Pihlavassa olivat uuden teknologian ensimmäiset asiakkaat. Yhdysvaltain lupaaville markkinoille Ahlström perusti 1980 Gulf- ja Shell-yhtiöiden kanssa yhteisyrityksen Pyropower Inc San Diegoon. Ahlström laajensi Pyropower-toimintaansa kattiloiden valmistuksesta kattilalaitosten kokonaistoimituksiin. Vuonna 1986 se osti Kymi-Strömberg Oy:n Heinolan kattilaliiketoiminnan ja seuraavana vuonna Rauma-Repolan suunnitteluyksikön Kaarinasta. Myös Japaniin perustettiin yhteisyritys. Vuonna 1989 Pyropower-divisioonan liikevaihto oli 900 miljoonaa markkaa ja henkilöstömäärä 1 220, josta Suomessa 730. Vuonna 1990 Ahlström Pyroflow’lla oli noin 40 prosentin maailmanmarkkinaosuus leijupetikattiloissa.
Suomen 1990-luvun alun lamavuosina Pyropower irtisanoi Varkaudessa noin 150 työntekijää. Vuonna 1993 Ahlström hankki enemmistön puolalaisesta Fakop-kattilanvalmistajasta sekä Outokumpu Ecoenergyn kattilaliiketoiminnan.
Vuonna 1995 Ahlström myi konepajan ja Pyropower-nimellä tunnetun kattilatuotannon Foster Wheelerille, Yhdysvalloissa 1927 kahden yhtiön fuusiona perustetulle 14 000 työntekijän suuryhtiölle, jonka päämaja on Sveitsissä. Syynä myyntiin olivat kattilabisneksen rajut suhdannevaihtelut, teknologiset riskit ja Ahlströmin tuntemattomuus energia-alan toimittajana. Foster Wheeler puolestaan sai kaupassa omaa kattilatekniikkaansa paremmin menestynyttä teknologiaa sekä jalansijaa Euroopassa.
Aiheesta muualla

CFB-tekniikasta Foster Wheelerin sivustolla (englanniksi) (Arkistoitu – Internet Archive)
Wakkanai

| Wakkanai (稚内市) |
| --- | --- |
 Wakkanain majakka Noshappunniemellä
 lippu:  symboli
 Wakkanain sijainti Hokkaidōn prefektuurissa
 Wakkanai
 Koordinaatit: 45°23′51″N, 141°42′03″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Yleiskehitystoimisto:  Sōyan yleiskehitystoimisto
Pinta-ala:  
 – Kokonaispinta-ala:  761,47 km²
Väkiluku (11/2020):  33 083
 – Väestötiheys:  43 as./km²
Symbolit:  
 – Puu:  Kirsikka ja japaninpihlaja
 – Kukka:  Kurtturuusu
 
 https://www.city.wakkanai.hokkaido.jp/ 
Infobox OKVirheellinen NIMI-arvo: 
Wakkanai (jap. 稚内市, Wakkanai-shi, ainuksi ヤㇺワッカナイ Yam-wakka-nay) on Japanin kaupunki Hokkaidōn saarella Hokkaidōn prefektuurissa. Se on Sōyan yleiskehitystoimiston pääkaupunki ja maan pohjoisin kaupunki. Wakkanai sijaitsee Japaninmeren ja Ohotanmeren toisiinsa yhdistävän La Pérousen salmen rannikolla. Sen keskusta on rakentunut Sōyanniemen ja Noshappunniemen väliin jäävän Sōyanlahden länsirannalle. Wakkanaissa on 33 083 asukasta (marraskuussa 2020) ja sen pinta-ala on 761,47 neliökilometriä.
Wakkanain nimi on peräisin ainun kielestä ja merkitsee kylmävetistä jokea. Edo-kaudelta lähtien paikkakunta on toiminut Japanin porttina Sahalinille (Karafuto), joka sijaitsee 43 kilometrin päässä Sōyanniemestä. Matsumaen daimiokunta perusti alueelle tukikohdan, josta kalastettiin etenkin silliä. Vuonna 1888 Wakkanaista tehtiin paikallinen hallintokeskus. Kun Japani hallitsi Sahalinin eteläosaa 1900-luvun alkupuolella, pääasiallinen yhteys saarelle kulki Wakkanain kautta. Kaupunkioikeudet Wakkanaille myönnettiin vuonna 1949. Toisen maailmansodan jälkeen kaupungin satamaa on kehitetty kalastussatamana, ja sinne on sijoittunut myös kalastukseen liittyvää elintarviketeollisuutta ja öljysatama. Yhteydet Sahalinille ovat vilkastuneet jälleen Neuvostoliiton hajottua.
Wakkanaita palvelee JR Hokkaidōn Sōya-päälinja. Aikaisemmin kaupunkiin johti myös Tenpoku-linja, mutta se lakkautettiin vuonna 1989. Wakkanain lentoasemalta on reittilentoja Sapporoon ja Tokioon. Kaupungista on myös lauttayhteys Korsakovin kaupunkiin Sahalinilla sekä läheisille Rebunin ja Rishirin saarille.
Wakkanain rakennettuun kulttuuriperintöön kuuluu Kita bōhatei-dōmu, kaupungin satamaan 1930-luvulla valmistunut pitkä, betoninen suojarakennus pilareineen. Muita nähtävyyksiä ovat Wakkanain puisto, Noshappun akvaario, Japanin pohjoisin piste Sōyanniemellä ja kaupunkia ympäröivät luonnonalueet. Osa kaupungista kuuluu Rishirin–Rebunin–Sarobetsun kansallispuistoon.
Kuvia

Wakkanain keskustaa
Kita bōhatei-dōmu
Wakkanain rautatieaseman ympäristöä vuonna 1977
Wakkanain rautatieasema
Władysław Nikiciuk

| Mitalit> Maa:   Puola.Miesten yleisurheilu.EM-kilpailut  | Mitalit> Maa:   Puola.Miesten yleisurheilu.EM-kilpailut  | Mitalit> Maa:   Puola.Miesten yleisurheilu.EM-kilpailut  | Maa:   Puola> Miesten yleisurheilu. |
| --- | --- | --- | --- |
|  Hopeaa | Budapest 1966 | Keihäänheitto |  |
|  Pronssia | Belgrad 1962 | Keihäänheitto |  |
Władysław Nikiciuk (s. 9. maaliskuuta 1940 Vaukavysk, Neuvostoliitto) on puolalainen entinen yleisurheilija, joka kilpaili keihäänheitossa. Hän voitti hopeaa Budapestin EM-kisoissa 1966 ja pronssia Belgradin EM-kisoissa 1962. Urallaan Nikiciuk voitti myös yhteensä yhdeksän mitalia Puolan-mestaruuskilpailuista. Näistä seitsemän oli kultaisia ja kaksi hopeisia. Hän osallistui olympialaisiin kahdesti, vuosina 1964 ja 1968. Nikiciuk sijoittui Tokiossa 1964 yhdeksänneksi ja Méxicon kisoissa 1968 neljänneksi.
Ennätykset

Keihäänheitto: 86,10 (1968)
Dead by Daylight

| Dead by Daylight |
| --- | --- |

Kehittäjä:  Behaviour Interactive
Julkaisija:  Starbreeze Studios (2016-2018)  Behaviour Interactive (2018-)
Jakelija:  Humble Store, Steam, Nintendo eShop, Google Stadia, Epic Games Store, Microsoft Store ja PlayStation Store
Ohjaaja:  Ashley Pannell, Dave Richard, Mathieu Coté
Tuottaja:  Stéfan Beauchamp-Daniel
Suunnittelija:  Matthew Spriggens
Säveltäjä:  Michael F. April
Ohjelmoija:  Fadi Beyrouti, Jean-Philip Desjardins, Rémi Veilleux
Pelimoottori:  Unreal Engine 4
Julkaistu:  14. kesäkuuta 2016
Lajityyppi:  selviytymiskauhupeli
Pelimuoto:  moninpeli
Ikäluokitus:  PEGI: 18
Alusta:  Windows, Xbox One, PlayStation 4, Nintendo Switch, mobiili
Lisenssi:  Suljettu lisenssi
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK      : 
Dead by Daylight on viidelle pelaajalle tarkoitettu selviytymis- ja kauhupeli jonka on kehittänyt Kanadalainen Behaviour Interactive. Peli julkaistiin 14. kesäkuuta 2016 Windowsille sekä myöhemmin Xbox Onelle, PlayStation 4:lle sekä Nintendo Switchille. Peli on saatavilla Steam- ja Epic Games-palveluista sekä Nintendo eShopista.
Pelistä on julkaistu mobiiliversio nimeltä Dead by Daylight Mobile
Pelin julkaisijana toimi kaksi vuotta Starbreeze Studios (2016-2018), mutta Behaviour Interactive osti vuonna 2018 pelin julkaisuoikeudet 16 miljoonalla yhdysvaltain dollarilla (noin 14,7 miljoonaa euroa) ja on julkaissut peliä siitä lähtien.
Pelaaminen > Pelaajien määrä sekä tavoite

Pelissä on viisi pelaajaa joista neljä pelaa selviytyjän roolia sekä yksi pelaa tappajalla.
Tappajan tavoitteena on uhrata selviytyjiä Entity-nimiselle jumalalle. Selviytyjien tavoite on käynnistää viisi generaattoria, avata poistumisportit sekä karata pelistä. Selviytyjät voivat pyrkiä pelastamaan ystäviään, jos tappaja on saanut heidät kiinni.
Pelaaminen > Pelaajien määrä sekä tavoite > Nicolas Cage

25. Heinäkuuta 2023 peliin lisättiin myös selviytyjäksi näyttelijä Nicolas Cage
Pelaaminen > Päähahmolisenssit

| Päähahmo-lisenssit |
| --- | --- | --- | --- |
| Alkuperäislähde | Selviytyjä(t) | Tappaja(t) | Pelimaailma |
| The Halloween | Laurie Strode | Michael Myers (The Shape) | Haddonfield |
| Left 4 Dead | William "Bill" Overbeck | - | - |
| Texasin moottorisahamurhat | - | Leatherface / Bubba Sawyer (The Cannibal) | - |
| Painajainen Elm Streetillä | Quentin Smith | Freddy Krueger (The Nightmare) | Springwood |
| SAW | Detective David Tapp | Amanda Young (The Pig) | Gideon Meat Plant |
| Ash vs. Evil Dead | Ashley "Ash" Williams | - | - |
| Scream | - | The Ghost Face | - |
| Stranger Things ** | Nancy Wheeler ** Steve Harrington ** | The Demogorgon ** | Hawkins National Laboratory ** |
| Silent Hill | Cheryl Mason | Pyramid Head (The Executioner) | Silent Hill |
| Resident Evil *** | Leon Scott Kennedy *** Jill Valentine *** Ada Wong *** Rebecca Chambers *** | Nemesis T-Type (The Nemesis) *** Albert Wesker (The Mastermind) *** | Raccoon City *** |
| Hellraiser | - | Pinhead / Elliot Spencer (The Cenobite) | - |
| Ringu / The Ring | Yoichi Asakawa | Sadako Yamamura (The Onryō) | - |
| Alien | Ellen Ripley | The Xenomorph | Nostromo Wreckage |
| Child’s Play | - | Chucky / Charles Lee Ray (The Good Guy) | - |
| Alan Wake | Alan Wake | - | - |
| Dungeons & Dragons | Aestri Yazar & Baermar Uraz  (The Troupe) | Vecna (The Lich) | Forgotten Ruins |
| Tomb Raider | Lara Croft | - | - |
| Castlevania | Trevor Belmont | The Dark Lord (Dracula) | - |
** = Stranger Things lisenssi julkaistiin 17. syyskuuta 2019 mutta se päättyi 17. marraskuuta 2021. Tämän jälkeen ilmoitettiin että lisenssiä ei enää jatketa ja hahmot poistuivat myynnistä sekä pelimaailma poistui pelistä. Pelaajat jotka olivat jo ostaneet hahmot etukäteen, saivat kuitenkin pitää ne. Tämän tapahtuman johdosta Stranger Things oli ensimmäinen lisenssi joka on poistettu pelistä. Kuitenkin 6. marraskuuta 2023 lisenssiä jatkettiin ja pelimaailma palautettiin peliin. Myös hahmot palasivat myyntiin.
*** = Resident Evil on tehnyt Dead By Daylightin kanssa lisenssiyhteistyön kaksi kertaa. Ensimmäiseksi Chapter 20 ilmestyi 15. kesäkuuta 2021, jonka mukana tuli The Nemesis, Leon S. Kennedy ja Jill Valentine sekä Raccoon City maailma. Myöhemmin Chapter 25 ilmestyi 30. elokuuta 2022 jolloin peliin lisättiin The Mastermind, Ada Wong ja Rebecca Chambers. Pelimaailmaan Raccoon City tehtiin muutoksia ja se jaettiin kahteen osaan: itäiseen sekä läntiseen siipeen.
Pelaaminen > Sivuhahmolisenssit

Sivuhahmot ovat käytännössä asuja, jotka ostetaan jollekin päähahmolle mutta nämä asut muuttavat päähahmon identiteetin joksikin toiseksi.
| Sivuhahmolisenssit |
| --- | --- | --- | --- |
| Alkuperäislähde | Selviytyjä(t) | Tappaja(t) | Huomioitavaa |
| Silent Hill | Cybil Bennett James Sunderland Lisa Garland Maria Alessa Gillespie | - | - |
| Attack on Titan | Annie Leonhart   Armin Arlert  Eren Yeager  Hange Zoë  Historia Reiss  Kenny Ackerman  Levi Ackerman  Mikasa Ackerman | The Armoured Titan The War Hammer Titan | Attack on Titan lisenssi päättyi 18. heinäkuuta 2023. Tämän jälkeen lisenssihahmoja ei ole enää pystynyt ostamaan. Hahmoa on voinut myös käyttää lisenssin päättymisen jälkeen jos hahmon on hankkinut ennen lisenssin päättymisaikaa.  |
| Stranger Things | Jonathan Byers | - | - |
| Resident Evil | Carlos Oliveira Chris Redfield  Claire Redfield  Sheva Alomar  | HUNK  William Birkin  | - |
| Hellraiser | - | The Chatterer | - |
| Iron Maiden | - | Eddie's Tribute (Albumi The X Factor) Pharaoh Eddie (Albumi Poweslave) Samurai Eddie (Albumi Senjutsu) Stranger Eddie (Albumi Stranger in A Strange Land) | - |
| The Look-See  The Mordeo The Birch  (Youtube-sarjoja kanavalta Crypt TV) | - | The Look-See  The Mordeo  The Birch  | - |
| Naughty Bear | - | Naughty Bear | - |
| Tom Clancy's Rainbow Six Siege | Isaac Nunes Oliveira (Tubarão) Elias Kötz (Blitz)  Ngũgĩ Muchoki Furaha (Wamai) | - | - |
| Alien | Ripley 8 | Xenomorph Queen Grid Xenomorph Xenomorph Clone | - |
| Alan Wake | Rose Marigold Saga Anderson Mr. Scratch | - | - |
| Child’s Play | - | Tiffany Valentine (The Good Gal) | - |
| Ringu / The Ring | - | The Rotten Remains | - |
Hahmot > Selviytyjät

Pelissä on 44 eri pääselviytyjä-hahmoa sekä 25 sivuhahmoa.  Selviytyjä pelaa kolmannesta persoonasta.
Hahmot > Selviytyjät > Pääselviytyjät

| --- | --- |
 Dwight Fairfield  Meg Thomas  Claudette Morel  Jake Park  Nea Karlsson  Laurie Strode  Ace Visconti  Bill Overbeck  Feng Min  David King  Quentin Smith  David Tapp  Kate Denson  Adam Francis  Jeff Johansen  Jane Romero  Ash Williams  Nancy Wheeler  Steve Harrington  Yui Kimura  Zarina Kassir  Cheryl Mason:  Felix Richter  Élodie Rakato  Yun-Jin Lee  Jill Valentine  Leon Scott Kennedy  Mikaela Reid  Jonah Vasquez  Yoichi Asakawa  Haddie Kaur  Ada Wong  Rebecca Chambers  Vittorio Toscano  Thalita Lyra  Renato Lyra  Gabriel Soma  Nicolas Cage  Ellen Ripley  Alan Wake  Sable Ward  Aestri Yazar & Baermar Uraz  Lara Croft  Trevor Belmont